21/09/2015 | Administración LocalMunicipal
Noia
Secretaría
Anuncio de publicación de bases de selección de auxiliar administrativo

BASES QUE REXERÁN A CONVOCATORIA E O PROCEDEMENTO DE SELECCIÓN EN RÉXIME ESTATUTARIO, DUN FUNCIONARIO INTERINO PARA UN (1) POSTO DE TRABALLO DE “AUXILIAR ADMINISTRATIVO” O obxecto das presentes bases é a regulación da convocatoria e do proceso selectivo para a selección de un posto de funcionario en réxime de interinidade para a provisión dunha praza de AUXILIAR ADMINISTRATIVO, vacante por xubilación do seu titular, encadrada na escala de Administración Xeral, Subescala Auxiliar, Grupo C2, incluída na relación de postos de traballo, cadro e anexo de persoal do Concello de Noia. O proceso selectivo rexeráse polo sistema de oposición libre. Características do posto de traballo: Área: Secretaría. Servizo: Secretaría. Denominación do posto: auxiliar administrativo. Complemento de destino: nivel 18. Complemento específico: 5.071,78 € (14 pagas) Adscrición: Administración Local, Grupo C2, Escala de Administración Xeral, Subescala Auxiliar. O cometido funcional do posto versará sobre as tarefas propias da praza, segundo a relación de postos de traballo do Concello de Noia, na Área de Secretaría. Área de Secretaría: – Apoio administrativo ás funcións públicas de Secretaría, comprensiva da fe pública e o asesoramento legal preceptivo incluídas no R. D. 1174/87, do 18 de setembro. – Rexistro e arquivo, coa supervisión da Secretaría municipal. – Atención ao público presencial e telefónica. – As demáis encadradas no posto e no no art.169.1 d) do R. Decreto Lex.781/1986, do 18 de abril, polo que se aproba o texto refundido das disposicións legais vixentes en materia de réxime local. Á presente oposición seralle de aplicación o previsto no EBEP (Lei 7/2007, de 12 de abril, polo que se aproba o Estatuto Básico do Empregado Público). Así mesmo e nos aspectos non derrogados expresamente que non se opoñan ao disposto no EBEP, tamén será de aplicación: √ Lei 30/1984, de 2 de agosto, de Medidas de Reforma para a Función Pública. √ Lei 7/1985, de 2 de abril, reguladora das Bases do Réxime Local (LRBRL) √ Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local (TRRL) √ Decreto 364/1995, de 10 de marzo, que aproba o regulamento xeral de ingreso na Administración. √ Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. √ Decreto Lexislativo 1/2008, de 13 de marzo, polo que se aproba o Texto Refundido da Lei de Función Pública de Galicia (TRLFPG) √ Lei 2/2015, do 29 de abril, de emprego público de Galicia. √ Lei 5/1997, de 22 de xullo, reguladora da Administración Local de Galicia (LALGA) √ Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC) √ Restante normativa vixente na materia. A presente convocatoria ten en conta o principio de igualdade de trato entre mulleres e homes polo que se refire ao acceso ao emprego, de acordo co artigo 14 da Constitución Española; o EBEP e Lei Orgánica 3/2007, de 22 de marzo, para a igualdade efectiva de mulleres e homes. Para tomar parte no proceso selectivo, os aspirantes deberán reunir os seguintes requisitos mínimos, en aplicación do artigo 56 do EBEP, na data de expiración do prazo de presentación de instancias: A) Idade: ter cumpridos os dezaséis (16) anos de idade e non ter acadado a idade de xubilación forzosa. B) Nacionalidade: ter a nacionalidade española. Tamén poderán participar, en igualdade de condicións que os españois: a. Os nacionais dos Estados membros da UE. b. O cónxuxe dos españois e dos nacionais doutros Estados Membros da UE, calquera que sexa a súa nacionalidade, sempre que non estean separados de dereito. Do mesmo xeito, coas mesmas condicións, poderán participar os descendentes menores de 21 anos ou maiores de dita idade que sexan dependentes. c. As persoas incluídas no ámbito de aplicación dos Tratados Internacionais celebrados pola UE e ratificados por España nos que sexa de aplicación a libre circulación de traballadores. Os aspirantes non residentes en España incluidos no apartado a), así como os estranxeiros incluidos nos apartados b) e c) deberán acompañar á súa solicitude, documento que acredite as condicións que se alegan. C) Titulación: estar en posesión, ou en condición de obtelo na data de remate do prazo de presentación de instancias, do título de graduado en Educación Secundaria Obligatoria (ESO), ou equivalente. Os aspirantes con titulación obtida no estranxeiro deberán acreditar que están en posesión da correspondente convalidación ou da credencial que acredite, no seu caso, a homologación. Este requisito non será de aplicación aos aspirantes que obtiveran o recoñecemento da súa cualificación profesional, no ámbito das profesións reguladas ao amparo das disposicións do Dereito Comunitario; circunstancia que deberá ser acreditada polo aspirante. D) Capacidade funcional: posuír a capacidade funcional para o desempeño das tarefasatribuídasaoposto de traballo. E) Habilitación: non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público. F) Incompatibilidade: non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. Procederase á publicación do anuncio da convocatoria e das bases no taboleiro de edictos do Concello no de Noia, así como na páxina web e na sede electrónica municipal. Do mesmo xeito, procederáse á publicación do anuncio da convocatoria e das Bases no Boletín Oficial da Provincia; sendo esta última publicación a que se teña en conta a efectos do cómputo do prazo para presentar as instancias polos aspirantes interesados.6.1.–Para tomar parte no procedemento de selección as persoas interesadas deberán solicitar a súa participación mediante unha instancia dirixida ao alcalde do Concello de Noia, conforme ao modelo que consta no Anexo I das presentes Bases.6.2.–O prazo de presentación de instancias será de vinte (20) días naturais a contar dende o día seguinte a aquel en que se produza a publicación do anuncio da convocatoria e das Bases no Boletín Oficial da Provincia da Coruña.6.3.–Lugar e forma de presentación: As instancias serán presentadas no Rexistro Xeral do Concello de Noia, sito no Concello de Noia, R/ Rosalía de Castro, 2, 15200, Noia. Ou ben por calquera dos procedementos que se prevén no artigo 38 da LRXAP e PAC.6.4.–Os aspirantes que teñan algunha discapacidade deberano indicar na instancia, solicitando, de ser necesario, as posibles adaptacións de tempo e medios para realizar as probas selectivas.6.5.–Documentación que debe acompañar á instancia: A) Copia cotexada do DNI, resgardo do mesmo, pasaporte ou carné de conducir. No suposto de nacionais doutros estados, pasaporte ou documento válido que acredite a súa identidade e o visado correspondente, de ser este esixible, e no seu caso o permiso de residencia en vigor. B) Declaración xurada de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público (Anexo I) C) Declaración xurada de non estar incurso en causas de incompatibilidade de conformidadecodisposto na Lei 53/1984, de 26 de decembro, de incompatibilidades do persoalaoservizo das Administracións Públicas (Anexo I) D) Copia cotexada do título de graduado en ESO ou equivalente. Ou documento xustificativo do pagamento das taxas por expedición do título, cando aínda non se posúa físicamente o mesmo. Ou a maior titulación que se posúa. E) Copia cotexada da documentación acreditativa da posesión do Celga 3 ou validación ao mesmo nivel, no caso de que se posúa. F) De se-lo caso, certificación do grao de discapacidade. Unha vez que remate o prazo de presentación de instancias aprobarase a “Relación provisional de aspirantes admitidos e excluídos”, con indicación se é o caso, dos motivos de exclusión, mediante Resolución da Concellaría delegada, que se publicará no taboleiro de edictos do Concello de Noia, así como na páxina web e na sede electrónica municipal, concedéndose un prazo de 5 días hábiles para efectos de posibles reclamacións ou emenda de defectos nas solicitudes. Logo de que transcorra o prazo de reclamacións e emendas (5 días hábiles), a Concellaría delegada, por Resolución, aprobará a “Relación definitiva de aspirantes admitidos e excluídos” que será publicada no taboleiro de edictos do Concello de Noia, así como na páxina web e na sede electrónica municipal. Tódolos anuncios relativos a este procedemento de selección (agás a publicidade da convocatoria e bases que se fará segundo o especificado no número 5 destas Bases) realizaranse no taboleiro de edictos do Concello de Noia, así como na páxina web e na sede electrónica municipal.8.1.– Composición do Tribunal. –O Tribunal encargado da cualificación das probas e da supervisión do proceso designarase conforme ao estipulado no artigo 60 do EBEP e será nomeado polo Concelleiro delegado mediante Resolución que será publicada dacordo ao establecido nestas bases.8.2.– Abstención e recusación. –Contra os nomeados poderán os aspirantes facer uso do dereito de recusación cando concorran as circunstancias establecidas na lei, de conformidade cos artigos 28 e 29 da LRXAP e PAC. Do mesmo xeito, unha vez elevada a definitiva a “Relación de aspirantes admitidos e excluídos” dita relación será notificada individualmente a cada membro do Tribunal, a efectos de que preste declaración xurada de que nel non concorre ningunha das causas de abstención reguladas no artigo 28 da LRXAP e PAC. Dita declaración deberá incorporarse ao expediente con carácter previo áprimeira sesión do Tribunal.8.3.– Constitución do Tribunal e funcionamento. –O Tribunal non poderá constituírse sen a presenza, cando menos, de tres dos seus membros, titulares ou suplentes, sendo en todo caso obrigatoria a presenza do Presidente e do Secretario. Os órganos de selección constituiranse en cada convocatoria e deberán estar formados por un número impar de membros, un dos cales, polo menos, será designado por proposta da representación dos traballadores. O número de membros do tribunal non será inferior a cinco, e deberase designar o mesmo número de membros suplentes. Na súa composición velarase polo cumprimento do principio de especialidade. Os membros dos órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. De acordo co establecido no artigo 59 da Lei 2/2015, do 29 de abril, do emprego público de Galicia, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros e mais de paridade entre mulleres e homes no conxunto das convocatorias da oferta de emprego público respectiva. O persoal de elección ou de designación política, o persoal funcionario interino ou laboral temporal e o persoal eventual non poderán formar parte dos órganos de selección. A pertenza aos órganos de selección será sempre a título individual e non se poderá exercer esta en representación ou por conta de ninguén. O tribunal cualificador estará constituído por: – Presidente. – Secretario. – Vogais que determine a convocatoria. O Tribunal resolverá todas as dúbidas que xurdan na aplicación das presentes Bases e poderá autorizar que se incorporen ás sesións, con voz pero sen voto, persoal que asesore cando se requira para a axeitada cualificación dos aspirantes. O Tribunal poderá adoptar as medidas precisas naqueles casos nos que resulte necesario, para que os aspirantes con discapacidade gocen de similares condicións ás do resto dos demais aspirantes.8.4.– Vinculación daproposta do Tribunal. –O Presidente debe resolver o procedemento de selección de acordo coa proposta do Tribunal, que terá carácter vinculante. De conformidade co artigo 60.8 do EBEP, e co fin de asegurar a cobertura do posto de traballo convocado, no caso de producirse a renuncia do aspirante seleccionado, antes do seu nomeamento ou da súa toma de posesión, actuarase de conformidade co sinalado na Base núm.12.8.5.– Indemnizacións aos membros do Tribunal. –Os membros do Tribunal, titulares ou suplentes, que actúen nestas probas percibirán as indemnizacións correspondentes de conformidade co Real Decreto 462/2002, de 24 de maio, e dacordo coas Bases de Execución do Orzamento (BEO). A selección realizarase mediante o sistema de oposición, sendo 20 puntos a puntuación máxima que se pode acadar. A oposición estará composta por tres probas, de carácter eliminatorio. Para a celebración das probas, os aspirantes serán convocados en chamamento único, agás os casos de forza maior debidamente xustificados e aprezados discrecionamente polo Tribunal. Os aspirantes chamados deberán acreditar a súa identidade para tomar parte nas probas selectivas. A) PROBA DE COÑECEMENTO DA LINGUA GALEGA Para o caso de que as persoas aspirantes non acrediten estar en posesión do certificado de lingua galega 3 (Celga3) ou validación ao mesmo nivel (curso de iniciación ao galego), deberán superar unha proba de coñecemento da lingua galega (escrita) dirixida á comprobación, por parte do Tribunal, de que comprenden, falan e escriben o galego, ao nivel esixido, sendo sometidos ás probas que se consideren máis axeitadas. Está proba será cualificada como de apto ou non apto; sendo necesario obter a cualificación de apto para continuar no proceso selectivo. B) EXAME TIPO TEST: puntuación máxima 10 puntos. Realizarase un exame tipo test, de corenta (40) preguntas, resposta simple, que versará sobre as materias e funcións propias do posto de traballo que se convoca, segundo o temario que se sinala no Anexo II destas Bases. As respostas correctas puntuarán 0,25 puntos. As respostas en blanco non puntuarán. As respostas incorrectas restarán 0,0625 puntos. A parte das corenta (40) preguntas iniciais do test, existirán 5 preguntas de reserva, que deben ser contestadas polos aspirantes e que se utilizarán para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera máis dunha anulación. Esgotadas as cinco preguntas de reserva, e no suposto de existir máis anulacións, o exame quedaría composto polas preguntas non anuladas, distribuíndose a puntuación total do exame (10 puntos) entre o dito número de preguntas non anuladas, redondeando a tres decimais. Polo tanto, as respostas correctas puntuarán o resultado (cociente) de dividir a puntuación total do exame (10 puntos) entre o número de preguntas válidas, redondeando a tres decimais. Neste suposto as preguntas incorrectas, puntuarán a cuarta parte da puntuación dunha pregunta válida. Os aspirantes disporán de 90 minutos para realización do exame, onde quedará garantido o anonimato dos aspirantes. Debe acadarse un mínimo de 5 puntos, para considerar superada a proba, que terá carácter eliminatorio (esto é, o/a aspirante que non acade o mínimo de puntuación quedará excluído do proceso selectivo) C) EXAME PRÁCTICO: puntuación máxima 10 puntos. Consistirá na resolución por escrito e no tempo máximo dunha hora e media, dun suposto práctico libremente determinado polo tribunal e relacionado coas funcións da praza. Terá por finalidade comprobar a aplicación práctica dos coñecementos a que se refire o programa da convocatoria. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo. O tribunal poderá dispor a lectura dos exercicios por parte dos aspirantes e formular, unha vez rematada a mesma, preguntas sobre o contido dos exercicios ou solicitar aclaracións. A puntuación total de quen participe virá determinada, pola suma dos puntos obtidos na fase de oposición (sendo necesario nesta última acadar como mínimo a cualificación de apto no exame de galego, a cualificación de 5 puntos no exame tipo test e a cualificación de 5 puntos no exame práctico), polo que a dita suma determinará a orde final de puntuación dos aspirantes, que será publicada no taboleiro de edictos do Concello, así como na páxina web e na sede electrónica municipal. Considérase que superou o proceso selectivo o aspirante que obteñamaior puntuación e o seu número non poderá ser superior ao de postos de traballo convocados (un). Así, o Tribunal realizará unha proposta de nomeamento a favor daquel candidato que obtiveran a maior puntuación. Esta proposta de nomeamento do Tribunal será obxecto de publicación no taboleiro de edictos do Concello de Noia, así como na páxina web e na sede electrónica municipal. En caso de empate nas puntuacións de dous ou máis candidatos, o Tribunal resolverá conforme aos seguintes criterios de desempate: – Primeiro: a favor daquel aspirante que obtivese a maior puntuación no exame práctico. – Segundo: a favor daquel aspirante que obtivese a maior puntuación no exame tipo test. – Terceiro: de persistir o empate, atenderase á primeira letra do primeiro apelidoseguindo a orde alfabética en vigor aprobada pola Xunta de Galicia (letra “S”, DOG núm.28 de 11/02/2015). Nos apelidos compostos coa preposición de, da, de la, d’. a mesma non será tida en conta (Por exemplo: Zinnia Xiques Sautu. A letra a ter en conta será a “C”) – Cuarto: de persistir o empate, atenderase á segunda letra do primeiro apelido, seguindo a orde alfabética anterior, e así ata desfacer empate; continuando polo segundo apelido e finalmente polo nome. – Quinto: de persistir o empate, efectuarase sorteo público.12.1.–Nos 10 días hábiles seguintes a aquel en que se faga pública a proposta de nomeamento do Tribunal, mediante anuncio no Taboleiro de Edictos do Concello, así como na páxina web e na sede electrónica municipal, o candidato proposto para ser nomeado deberá presentar, perante o Concello de Noia, a seguinte documentación: – Os documentos acreditativos do cumprimento da Base núm.4, letra D): “posuír a capacidade funcional para o desempeño das tarefasatribuídasaoposto do traballo”, para o que deberá achegar un certificado médico. – Declaración xurada de non ter sido separado mediante expediente disciplinario do servizo de ningunha AAPP nin atoparse inhabilitado para o exercicio de funcións públicas referida este momento temporal (previo á toma de posesión) – Declaración xurada de non estar incurso en causa de incapacidade ou incompatibilidade referida a este momento temporal (previo á toma de posesión) – Código IBAN da sucursal bancaria e número de afiliación á Seguridade Social.12.2.–O aspirante que no prazo sinalado no número anterior non presentase a documentación esixida, agás causa de forzamaior, ou non reunise os requisitos esixidos non poderá ser nomeado e quedarán anuladas tódalas súas actuacións, sen perxuízo das responsabilidades nas que puidese incorrer por falsidade. Neste suposto, o alcalde requirirá ao seguinte aspirante aprobado por orde de puntuación segundo a proposta do Tribunal e concederáselle ao novo candidato o prazo previsto no apartado anterior para presentar a documentación que nel se esixe.12.3.–Cumpridos os requisitos para o seu nomeamento, o Alcalde nomeará ao aspirante proposto mediante Resolución que será publicada no taboleiro de edictos do Concello, así como na páxina web e na sede electrónica municipal.12.4.–Unha vez nomeado, o aspirante deberá tomar posesión no prazo improrrogable de vinte (20) días naturais contados dende a publicación do seu nomeamento. Para o caso de non tomar posesión no prazo sinalado sen causa xustificada, o aspirante nomeado quedará en situación de cesante, podendo procederse de conformidade co sinalado no parágrafo segundo da Base 12.2. En tanto non tome posesión e non se incorpore ao posto de traballo, a persoa seleccionada non terá dereito a prestación económica algunha.13.1.–Nos 5 días hábiles seguintes a aquel en que se faga pública polo Tribunal a orde final de puntuación dos aspirantes, crearase mediante Resolución a Bolsa de Emprego. Esta resolución será obxecto de publicación no taboleiro de edictos do Concello e na páxina web oficial e sede electrónica municipal.13.2.–A bolsa de emprego que estará formada por tódolos aspirantes ordenados de xeito decrecente, incluíndo o aspirante que resultou nomeado no proceso regulado nestas Bases.13.3.–Esta Bolsa de Emprego utilizarase para a cobertura de prazas para as que se esixan os mesmos requisitos e se valoren os mesmos coñecementos que nas presentes bases. O mesmo sistema seguirase para suplir eventuais situacións de rexeitamento do aspirante que foi nomeado e efectivamente contratado neste proceso selectivo.13.4.–No caso de producirse a necesidade de prover un ou varios postos de traballo, coas características sinaladas, requirirase ás persoas incluídas na listaxe coas maiores puntuacións que nese momento non estean prestando servizos para o Concello de Noia, para os efectos de que, nun prazo fixado polo órgano competente en función da urxencia na provisión do posto, se incorpore a este previa sinatura do correspondente contrato laboral. Igualmente será fixado polo órgano competente o número de persoas por posto ás que se lle remitirá o requirimento, indicándolle o número de orde no que se atopa na prelación establecida polo Tribunal, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación á que se refire o parágrafo seguinte ou renuncien por escrito a prestar os servizos para os que se lle require, pasarase aos seguintes na lista. O requirimento pode ser notificado na forma prevista na lei 30/1992, do 26 de novembro, de réxime xurídico das administracións públicas e do procedemento administrativo común, ao enderezo postal sinalado na instancia prevista na base 7 das presentes, e, de estimalo necesario, en atención ao tempo transcorrido ou por calquera outro motivo xustificado, na devandita notificación incluirase a relación da documentación que deberá presentar de novo para os efectos de comprobar que se seguen a cumprir os requisitos de participación no proceso selectivo de acordo ao previsto nestas Bases. Do mesmo xeito, o dito requirimento poderá ser realizado de forma telefónica, deixando dilixencia desta actuación un traballador funcionario do Concello.13.5.–Se o aspirante renuncia a ocupar o posto, unha vez realizado o chamamento, este pasará ao último lugar da lista dos aspirantes que conforman a bolsa de emprego, salvo que acredite a existencia dun contrato laboral vixente como causa da súa renuncia.13.6.–A duración desta Bolsa de Emprego estará limitada a 18 meses dende a súa publicación no taboleiro de edictos, de conformidade co regulado no apartado primeiro desta Base. Queda condicionada a súa utilización ao que resulte da aplicación das Bases de Execución do Orzamento, así como da lexislación estatal relativa á contratación de persoal interino ou laboral temporal. Estas bases, a súa convocatoria e cantos actos administrativos deriven das mesmas, así como as actuacións do Tribunal, poderán ser impugnadas polos interesados nos casos e na forma establecida polaLei de Réxime xurídico das administracións públicas e do procedemento administrativo común e na Lei de Xurisdición contencioso-administrativa. En concreto, contra os ditos actos administrativos poderase interpoñer recurso potestativo de reposición no prazo dun mes dende a súa notificación ou publicación, previo ao contencioso-administrativo. Ou ben directamente, interpoñer recurso contencioso-administrativo no prazo de dous meses. Se interposto o recurso potestativo de reposición o mesmo fose desestimado, poderase interpoñer recurso contencioso-administrativo no prazo de dous meses no xulgado contencioso-administrativo competente. MODELO DE INSTANCIA D./D.ª ________________________________, de ________ anos de idade, con domicilio en ____________________________________________, núm. de teléfono _______________, e DNI número _____________________, EXPON: 1) Que desexo participar no proceso selectivo convocado polo Concello de Noia (A Coruña) para a selección de un (1) Auxiliar Administrativo.2) Que reúno tódolos requisitos esixidos nas Bases e Convocatoria, referidos á data de finalización do prazo sinalado para a presentación de instancias, e que son certos os datos obrantes na presente, comprometéndome a probar documentalmente os datos que figuran nesta solicitude. Adxunto coa presente instancia, segundo se dispón na Base número 6.5, achego a seguinte documentación (marquar cun equis):  Copia compulsada do DNI ou equivalente.  Declaración xurada/responsable de non ter sido separado do servizo nin estar inhabilitado para o acceso á función pública.  Declaración xurada/responsable de non estar incurso en causa de incompatibilidade.  Copia cotexada do título de ESO ou equivalente.  Copia cotexada da documentación acreditativa da posesión do Celga 3 ou validación aomesmo nivel, no caso de que se posúa.  De se-lo caso, certificado do grao de discapacidade. Por todo o exposto, SOLICITO: Ser admitido no proceso selectivo. En _______________, a ______ de ____________ de _______. (Sinatura) MODELO DE DECLARACIÓN RESPONSABLE D./D.ª ________________________________, de ________ anos de idade, con domicilio en ____________________________________________, núm. de teléfono _______________, e DNI número _____________________, DECLARA RESPONSABLEMENTE: Que non fun separado do servizo, nin estou inhabilitado para o acceso á función pública; así como que non estou incurso en causa de incompatibilidade. En _______________, a ______ de ____________ de _______. (Sinatura) Tema 1. A Constitución Española de 1978. Estructura e principios xerais. Dereitos e deberes fundamentais dos españois. Tema 2. A organización do Estado na Constitución: organización institucional ou política e organización territorial. A administración local. Tema 3. As Comunidades Autónomas. O Estatuto de Autonomía de Galicia. Tema 4. Lei 29/1998, de 13 de xullo, da xurisdición contencioso-administrativa: ámbito. Tema 5. Fontes do dereito administrativo. Principios de actuación da Administración Pública: eficacia, xerarquía, descentralización, desconcentración e coordinación. Tema 6. O réxime local español. A autonomía local na Constitución. Lei 7/1985, de 2 de abril, reguladora das Bases do Réxime Local. Tema 7. Lei 5/1997, de 22 de xullo, polo que se aproba a Lei da Administración Local de Galicia: capítulos III e IV do título I. Tema 8. Decreto de 17 de xuño de 1955 polo que se aproba o Regulamento de servizos das Corporacións Locais: título I capítulos I e II. Real Decreto 1732/1986, de 13 de xuño, polo que se aproba o Regulamento de Bens das Entidades Locais: título I capítulos I e II. Tema 9. Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais: título preliminar; título I capítulo I e II; título II capítulo I; título III capítulo I, III; capítulo IV; Título IV capítulo I e II; Título V; título VI; título VII. Tema 10. Lei 30/1992, de 26 de novembro, de RéximeXurídico das Administracións Públicas e Procedemento Administrativo Común. Tema 11. Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público: clases de contratos. Contrato menor. Tema 12. Lei 7/2007, de 12 de abril, pola que se aproba o Estatuto Básico do Empregado Público: título II e III. Real Decreto 861/1986, de 25 de abril, sobre retribucións de funcionarios da Administración Local: retribucións básicas e complementarias. Tema 13. Real Decreto Lexislativo 1/1995, de 24 de marzo, polo que se aproba o Texto Refundido da Lei do Estatuto dos Traballadores: Título I capítulos I e II. Tema 14. Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais: Enumeracíon dos recursos das facendas locais. Tema 15. Estrutura do goberno local de Noia: Resolución da Alcaldía número 1315/2015, do 16 de xuño. Tema 16. A Xunta de Goberno local do Concello de Noia. Composición, atribucións e réxime de sesións ordinarias: Resolución da Alcaldía núm.1313/2015 do 16 de xuño. Tema 17. O concello Pleno do Concello de Noia. Composición, atribucións e réxime de sesións ordinarias: acordo plenario do 6 de xullo de 2015. Tema 18. Número e denominación das Comisións Informativas Permantentes e Especiais do Concello de Noia: acordo plenario do 6 de xullo de 2015. Tema 19. Regulamento Orgánico Municipal do Concello de Noia. Tema 20. Lei 5/1988, de 21 de xuño, do uso do galego como lingua oficial de Galicia polas Entidades Locales. Lei 3/1983, de 15 de xuño, de normalización lingüística: título I e II. Noia, 7 e setembro de 2015. O concelleiro delegado Asdo.: José M. Lage Tuñas